b"\n_START_ARTICLE_\nSucellos\n_START_SECTION_\nOnom\xc3\xa0stica\n_START_PARAGRAPH_\nEl nom del d\xc3\xa9u significa \xc2\xabbon batedor\xc2\xbb o \xc2\xabbon copejador\xc2\xbb. El te\xc3\xb2nim est\xc3\xa0 compost pel prefixe  gal \xc2\xabsu-\xc2\xbb que significa bon i de \xc2\xabcellos\xc2\xbb que significa martell o copejador._NEWLINE_En gal, \xc2\xab-cellos\xc2\xbb s'interpreta com el batedor i prov\xc3\xa9 del protoindoeuropeu \xc2\xab-kel-do-s\xc2\xbb d'on passa al llat\xc3\xad com cellere (batedor, copejador), al grec klao (trencar) i al litu\xc3\xa0 kalti (martellejar, per forjar). El prefix \xc2\xabsu-\xc2\xbb es tradueix com a b\xc3\xa9 o bon,  i es troba en molts antrop\xc3\xb2nims gals.\n_START_SECTION_\nIconografia\n_START_PARAGRAPH_\nAquest d\xc3\xa9u nom\xc3\xa9s \xc3\xa9s conegut a la G\xc3\xa0l\xc2\xb7lia i tots els elements relacionats amb ell (representaci\xc3\xb3 sobre una moneda de la tribu dels Unel\xc2\xb7les, algunes inscripcions, est\xc3\xa0tues de pedra i estatuetes de bronze) s\xc3\xb3n de l'\xc3\xa8poca galo-romana. _NEWLINE_Apareix com un home de mitjana edat, barbut, vestit com els gals (amb una t\xc3\xbanica i una capa per sobre de la seva espatlla) i de vegades amb botes. Sol portar un martell (que a vegades es substitueix per una fal\xc3\xa7) i estris de menjar (una olla, un barril o una \xc3\xa0mfora de vi). A vegades va acompanyat per un gos.\n_START_SECTION_\nLocalitzaci\xc3\xb3\n_START_PARAGRAPH_\nSucellos \xc3\xa9s un d\xc3\xa9u gal. De fet, sembla haver estat particularment venerat a Ren\xc3\xa0nia i en la part oriental de la G\xc3\xa0l\xc2\xb7lia, a Narbona, durant l'\xc3\xa8poca galo-romana."